4 หุ้น “น้ำตาล” กอดคอวิ่ง! ลุ้น “ส่งออก” ปี 66 โต 1-5%
4 หุ้น “น้ำตาล” บวกคึก! รับอานิสงส์หลังศูนย์วิจัยกสิกรไทย คาดว่ามูลค่าการส่งออกน้ำตาลทรายไทยปี 66 อาจอยู่ที่ระดับ 3,590-3,730 ล้านเหรียญสหรัฐฯ ขยายตัว 1-5%
4 หุ้น “น้ำตาล” บวกคึก! รับอานิสงส์หลังศูนย์วิจัยกสิกรไทย คาดว่ามูลค่าการส่งออกน้ำตาลทรายไทยปี 66 อาจอยู่ที่ระดับ 3,590-3,730 ล้านเหรียญสหรัฐฯ ขยายตัว 1-5%
21 ธ.ค. 2565

ผู้สื่อข่าวรายงานว่า วันนี้ (21 ธ.ค.65) ณ เวลา 10:27 น. ราคาหุ้นกลุ่มน้ำตาลบวกกันทั่วหน้า นำโดยบริษัท น้ำตาลบุรีรัมย์ จำกัด (มหาชน) หรือ BRR ราคาหุ้นอยู่ที่ 8.60 บาท บวก 0.25 บาท หรือ 2.99% สูงสุดที่ระดับ 8.80 บาท ต่ำสุดที่ระดับ 8.40 บาท ด้วยมูลค่าการซื้อขาย 61.00 ล้านบาท
บริษัท น้ำตาลขอนแก่น จำกัด (มหาชน) หรือ KSL ราคาหุ้นอยู่ที่ 3.62 บาท บวก 0.14 บาท หรือ 4.02% สูงสุดที่ระดับ 3.64 บาท ต่ำสุดที่ระดับ 3.54 บาท ด้วยมูลค่าการซื้อขาย 8.69 ล้านบาท
บริษัท น้ำตาลครบุรี จำกัด (มหาชน) หรือ KBS ราคาหุ้นอยู่ที่ 4.72 บาท บวก 0.06 บาท หรือ 1.29% สูงสุดที่ระดับ 4.74 บาท ต่ำสุดที่ระดับ 4.62 บาท ด้วยมูลค่าการซื้อขาย 1.25 ล้านบาท
บริษัท เกษตรไทย อินเตอร์เนชั่นแนล ชูการ์ คอร์ปอเรชั่น จำกัด (มหาชน) หรือ KTIS ราคาหุ้นอยู่ที่ 3.52 บาท บวก 0.08 บาท หรือ 2.33% สูงสุดที่ระดับ 3.52 บาท ต่ำสุดที่ระดับ 3.52 บาท ด้วยมูลค่าการซื้อขาย 0.014 ล้านบาท
สำหรับราคาหุ้นกลุ่มน้ำตาลปรับตัวขึ้นทั่วหน้าเป็นการตอบรับข่าว หลังศูนย์วิจัยกสิกรไทย คาดว่ามูลค่าการส่งออกน้ำตาลทรายไทยปี 66 อาจอยู่ที่ระดับ 3,590-3,730 ล้านเหรียญสหรัฐฯ ขยายตัว 1-5% เมื่อเทียบกับปี 2565 ที่คาดว่าจะเติบโตสูงถึง 125% โดยในปี 66 การเติบโตเป็นผลจากปริมาณเป็นหลักจากปริมาณส่งออกคาดว่าจะเพิ่มขึ้นในตลาดคู่ค้าหลักที่มีความต้องการต่อเนื่อง และอานิสงส์จากคู่ค้าใหม่ที่หาตลาดทดแทนจากมาตรการจากัดการส่งออกน้ำตาลทรายของอินเดีย ขณะที่การเติบโตจากฝั่งราคาอาจปรับลดลงตามทิศทางราคาน้าตาลในตลาดโลก